|  |  |
| --- | --- |
| Numri i lëndës: | 2022:094833 |
| Datë: | 12.02.2024 |
| Numri i dokumentit:  | 05315693 |

**P.nr.1652/22**

**GJYKATA THEMELORE NË PRISHTINË/DEPARTAMENTI I PËRGJITHSHËM**, gjyqtarja e qështjes Anita Krasniqi-Prenaj, me pjesëmarrjen e procesmbajtëses Fexhrie Tashevci, në qështjen penale të të akuzuarës A. Xh. e cila akuzohet se ka kryer veprën penale Mos raportimi apo raportimi i rremë i pasurisë, i të ardhurave, i dhuratave, i dobisë tjetër materjale ose i detyrimeve financiare nga neni 430 par. 1 të KPRK-së, duke vendosur lidhur me kërkesën për hudhjen e aktakuzës së Prokurorisë Themelore në Prishtinë PP.II.nr.802/22 të datës 29.06.2022, të ushtruar nga mbrojtësja e të pandehurës A. Xh., avokatja Sh. Sh., duke vendosur jashtë seancës me datë 12.02.2024, mori këtë:

**A K T V E N D I M**

**REFUZOHET** kërkesa e ushtruar nga mbrojtësja e të pandehurës A. Xh. avokatja Sh. Sh.për hudhjen e aktakuzës së Prokurorisë Themelore në Prishtinë PP.II.nr.802/22 të datës 29.06.2022 si e pabazuar.

**A r s y e t i m**

Prokuroria Themelore në Prishtinë ka ngritur aktakuzë me nr. PP.II.nr.802/22 të datës 29.06.2022, kundër të akuzuarës A. Xh. për shkak të veprës penale Mos raportimi apo raportimi i rremë i pasurisë, i të ardhurave, i dhuratave, i dobisë tjetër materjale ose i detyrimeve financiare nga neni 430 par. 1 të KPRK-së.

Pas mbajtjes së shqyrtimit fillestar, mbrojtësja e të pandehurës, avokatja Sh. Sh. ka paraqitur kundërshtim dhe kërkesë për hudhjen e aktakauzës duke shtuar se vepra për të cilën akuzohet e pandehura nuk përbën vepër penale dhe se egzistojnë rrethana të cilat e përjashtojnë përgjegjësin penale.

Nga ana e prokurorisë nuk ka pasur përgjigje lidhur me kërkesen për hudhjen e aktakuzës.

Gjyqtarja e qështjes pas shqyrtimit të kërkesës per hudhjen e aktakuzes te ushtruar nga ana e mbrojtëses të të pandehurës, gjeti se kërkesa e saj është e pabazuar pasi që vlerësoi se duke pasur parasysh provat në të cilat është mbështetur aktakuza, gjyqtarja e qështjes vlerësoi se aktakuza është e hartuar konform dispozitave të procedurës penale dhe si e tillë nuk mund të hudhet.

Nga sa u tha më lartë e duke vepruar në bazë të nenit 244 par.3 të KPPRK-së u vendosë si në dispozitiv të këtij aktvendimi.

**GJYKATA THEMELORE NË PRISHTINË**

**P.nr.1652/22,** e datës **12.02.2024.**

**Sekretarja juridike, Gjyqtarja,**

Fexhrie Tashevci Anita Krasniqi-Prenaj

**KËSHILLË JURIDIKE**: Kunder këtij aktvendimi, është e lejuar ankesa në afat prej 10 ditësh nga dita e pranimit Gjykatës së Apelit në Prishtinë, nëpërmes kësaj gjykate.